Putra pasangan Aris Haris lan Enok Dartilah iki peraih medali emas kanggo Indonésia ing Olimpiade Athena 2004 kanthi ngalahaké Seung Mo Shon saka Koréa Kidul ing babak final. Tanggal 21 Agustus 2005, Taufik dadi juwara donya kanthi ngalahaké juru main peringkat 1 donya, Lin Dan ing babak final, saéngga dadi juru main tunggal putra pisanan sing duwé gelar Kajuwaraan Donya Badminton lan Olimpiade ing sajeroning wektu sing bebarengan. Saliyané iku, Taufik uga nyekel gelar juwara tunggal putra "Asian Games" (2002, 2006).